*Precizēts*

Ministru kabineta rīkojuma projekta

**„Grozījumi Ministru kabineta 2010.gada 31.maija rīkojumā Nr.297 „Par zemes vienību piederību vai piekritību valstij un nostiprināšanu zemesgrāmatā uz valsts vārda attiecīgās ministrijas vai valsts akciju sabiedrības „Privatizācijas aģentūra” personā”** sākotnējās ietekmes novērtējuma ziņojums (anotācija)

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta rīkojuma projekts „Grozījumi Ministru kabineta 2010.gada 31.maija rīkojumā Nr.297 „Par zemes vienību piederību vai piekritību valstij un nostiprināšanu zemesgrāmatā uz valsts vārda attiecīgās ministrijas vai valsts akciju sabiedrības „Privatizācijas aģentūra” personā” (turpmāk – rīkojuma projekts) ir izstrādāts, pamatojoties uz Ministru kabineta 2009.gada 1.septembra noteikumu Nr.996 „Kārtība, kādā nosaka valstij un pašvaldībām piekrītošo lauku apvidu zemi, kura turpmāk izmantojama zemes reformas pabeigšanai, kā arī valstij un pašvaldībām piederošo un piekrītošo zemi” 13.punktu, kas noteic, ka tad, ja rezerves zemes fondā ieskaitītā zemes vienība ir valstij piederošā vai piekrītošā zeme un tā nepieciešama valsts funkciju īstenošanai, Ministru kabinets var izdot rīkojumu par zemes piederību vai piekritību valstij.Rīkojuma projektā iekļautās zemes vienības saskaņā ar likuma „Par valsts un pašvaldību zemes īpašuma tiesībām un to nostiprināšanu zemesgrāmatās” 2.panta pirmo daļu, otrās daļas 1. un 2.punktu un trešo daļu, kā arī šā likuma 4¹. panta pirmās daļas 1., 2., 3. un 4.punktu, piekrīt valstij.Kaut arī rīkojuma projektā iekļautās zemes vienības, piekrīt valstij uz likuma pamata, bez Rīkojuma Nr.297 esamības no 2010.gada 1.jūlija nav iespējams veikt zemes pirmreizējo reģistrāciju zemesgrāmatā, jo, lai veiktu pirmreizējo zemes kadastrālo uzmērīšanu, ierosinātājam (valstij) mērniekam jāiesniedz Ministru kabineta rīkojums par tās piekritību vai piederību valstij, kā to nosaka Ministru kabineta 2011.gada 27.decembra noteikumu Nr.1019 „Zemes kadastrālās uzmērīšanas noteikumi” 284.punkts. Turklāt saskaņā ar likuma „Par valsts un pašvaldību zemes īpašuma tiesībām un to nostiprināšanu zemesgrāmatās” 6.panta septīto daļu Ministru kabinetam jāpieņem rīkojums par zemes piekritību valstij attiecībā uz visām šā likuma 8.pantā minētajām valstij piekrītošajām zemēm. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Atbilstoši likuma „Par valsts un pašvaldību zemes īpašuma tiesībām un to nostiprināšanu zemesgrāmatās” 6.panta sestajai daļai, kas noteic, ka Ministru kabinets līdz 2009.gada 30.decembrim izdod rīkojumu par zemes piekritību valstij, norādot to, kuras valsts institūcijas personā zeme ierakstāma zemesgrāmatā vai to, ka zeme izmantojama zemes reformas pabeigšanai, un saskaņā ar likuma „Par zemes reformas pabeigšanu lauku apvidos” 18.panta otro daļu tika izdots Ministru kabineta 2010.gada 31.maija rīkojums Nr.297 „Par zemes vienību piederību vai piekritību valstij un nostiprināšanu zemesgrāmatā uz valsts vārda attiecīgās ministrijas vai valsts akciju sabiedrības „Privatizācijas aģentūra” personā” (turpmāk - Rīkojums Nr.297), kurā noteiktas valstij piekritīgās zemes vienības, norādot, kuras valsts institūcijas personā zeme ierakstāma zemesgrāmatā. Ņemot vērā ierobežotos termiņus, kādos bija nepieciešams iesniegt informāciju par valstij piederīgajām un piekritīgajām zemes vienībām, kas nepieciešamas ministrijām vai valsts institūcijām, kā arī to, ka valstij piekritīgo zemes vienību tiesiskā sakārtošana līdz galam nav pabeigta un joprojām turpinās darbs valstij piekritīgo zemju apzināšanā, visas ministrijām un valsts institūcijām nepieciešamās zemes vienības netika iekļautas Rīkojumā Nr.297.Saskaņā ar Ministru kabineta 2009.gada 7.aprīļa noteikumu Nr.300 „Ministru kabineta kārtības rullis” 10.punktu tiesību aktu projektu, kas paredz izdarīt grozījumu Ministru kabineta rīkojumā, ir tiesīga izstrādāt jebkura ministrija un attiecīgais ministrs tiesību aktu projektu ir tiesīgs iesniegt izskatīšanai Ministru kabinetā.Ievērojot minēto, Finanšu ministrija ir izstrādājusi rīkojuma projektu, kas paredz papildināt Rīkojuma Nr.297 11.pielikumu ar 2736. – 2783.punktu – zemes vienībām, kas tiks izslēgtas no zemes rezerves fonda un saglabātas valsts īpašumā un reģistrētas zemesgrāmatā uz valsts vārda Finanšu ministrijas personā, atbilstoši likuma „Par valsts un pašvaldību zemes īpašuma tiesībām un to nostiprināšanu zemesgrāmatās” 8.panta sestajai daļai. Attiecībā uz zemes vienībām, uz kurām atrodas fizisko un juridisko personu īpašumā esošas būves, valsts akciju sabiedrība „Valsts nekustamie īpašumi” pilda Publiskas personas mantas atsavināšanas likumā tai deleģēto uzdevumu – organizē valsts mantas atsavināšanas procesu un atsavina apbūvēto valsts zemi personām, kurām saskaņā ar Publiskas personas mantas atsavināšanas likuma 4.panta ceturto daļu ir tiesības to ierosināt. Ievērojot Civillikuma 968.pantā noteikto, un lai nodrošinātu dalītā īpašuma tiesisko izbeigšanu, no zemes rezerves fonda nepieciešams izslēgt tās zemes vienības, uz kurām atrodas valstij piekrītošas un piederošas būves. Valsts akciju sabiedrība „Valsts nekustamie īpašumi” veic arī visas nepieciešamās darbības, lai nenoskaidrotas piederības būves tiktu atzītas par valstij piekrītošām kā bezmantinieka vai bezīpašnieka manta saskaņā ar Civillikuma 416., 417. un 930 pantu.No Rīkojuma Nr. 297 11.pielikuma tiek izslēgta zemes vienība ar kārtas Nr.779 – zemes vienība (zemes vienības kadastra apzīmējums 5601 002 1542) 0,1302 ha platībā – Jēkabpilī.Valsts akciju sabiedrība „Valsts nekustamie īpašumi” ir konstatējusi, ka īpašumtiesības uz minētās zemes vienības esošajām būvēm (būves kadastra apzīmējumi 5601 002 1542 001 un 5601 002 1542 002) 25.10.2013. ir nostiprinātas Jēkabpils pilsētas zemesgrāmatas nodalījumā Nr. 100000526344, Jēkabpils pilsētas pašvaldībai. Saskaņā ar likuma „Par valsts un pašvaldību zemes īpašuma tiesībām un to nostiprināšanu zemesgrāmatās” nosacījumiem, pašvaldībai ir piekritīga un uz pašvaldības vārda zemesgrāmatā ir ierakstāma tāda zeme, uz kuras esošās ēkas ir piederošas pašvaldībai. Atbilstoši ierakstiem Jēkabpils pilsētas zemesgrāmatas nodalījumā Nr.100000532246 īpašumtiesības uz zemes vienību (zemes vienības kadastra apzīmējums 5601 002 1542) 11.04.2014. ir nostiprinātas Jēkabpils pilsētas pašvaldībai. Ņemot vērā iepriekš minēto, kā arī to, ka valsts akciju sabiedrība „Valsts nekustamie īpašumi” nav uzsākusi darbības īpašumtiesību reģistrēšanai zemesgrāmatā uz valsts vārda, zemes vienība ar kārtas Nr.779 ir izslēdzama no Rīkojuma Nr. 297 11.pielikuma - Finanšu ministrijas piekritīgo zemes vienību saraksta.No Rīkojuma Nr. 297 11.pielikuma tiek izslēgta zemes vienība ar kārtas Nr.2240 – zemes vienība (zemes vienības kadastra apzīmējums 4407 005 0039) 0,1452 ha platībā – Ilūkstes novadā.Valsts akciju sabiedrība „Valsts nekustamie īpašumi” 09.01.2014. ir saņēmusi Ilūkstes novada pašvaldības 03.01.2014. vēstuli Nr.4, kurā tā informē, ka uz zemes vienības (zemes vienības kadastra apzīmējums 4407 005 0039) Pļavu ielā 17, Ilūkstē, Ilūkstes novadā, esošās ēkas, pamatojoties uz 2013.gada 14.oktobra Latgales apgabaltiesas Civillietu tiesas kolēģijas lēmumu lietā Nr.C03034613, ir atzītas par Ilūkstes novada pašvaldības īpašumu. Īpašuma tiesības uz būvju nekustamo īpašumu (nekustamā īpašuma kadastra Nr.4407 505 0017) ir nostiprinātas Ilūkstes pilsētas zemesgrāmatas nodalījumā Nr.100000262545, Ilūkstes novada pašvaldībai, lēmuma datums: 22.11.2013. Atbildoši likuma „Par valsts un pašvaldību zemes īpašuma tiesībām un to nostiprināšanu zemesgrāmatās” 41 panta otrās daļas 1.punktu, zeme, kuras piederība 1940.gada 21.jūlijā nav konstatēta, zemes reformas laikā piekrīt pašvaldībai un ierakstāma zemesgrāmatā uz pašvaldības vārda, ja uz šīs zemes ir pašvaldībai piederošas ēkas (būves). Ņemot vērā iepriekš minēto, kā arī to, ka valsts akciju sabiedrība „Valsts nekustamie īpašumi” nav uzsākusi darbības īpašumtiesību reģistrēšanai zemesgrāmatā uz valsts vārda, zemes vienība ar kārtas Nr.2240 ir izslēdzama no Rīkojuma Nr. 297 11.pielikuma - Finanšu ministrijas piekritīgo zemes vienību saraksta.No Rīkojuma Nr. 297 11.pielikuma tiek izslēgta zemes vienība ar kārtas Nr.2663 – zemes vienība (zemes vienības kadastra apzīmējums 1300 021 8803) 0,0914 ha platībā – Jūrmalā.Valsts akciju sabiedrība „Valsts nekustamie īpašumi” 24.02.2014. ir saņēmusi Jūrmalas pilsētas domes 20.02.2014. vēstuli Nr.1.1-25/888, kurā tā informē, ka Jūrmalas pilsētas dome 2013.gada 28.novembrī ir pieņēmusi lēmumu Nr.685 „Grozījumi Jūrmalas pilsētas domes 2009.gada 17.decembra lēmumā Nr.1040 „Par Jūrmalas pilsētas pašvaldībai piekrītošiem neapbūvētajiem zemesgabaliem””, ar kuru zemes vienībai (zemes vienības kadastra apzīmējums 1300 021 8803) Slimnīcas ielā 4, Jūrmalā, ir noteikta pašvaldības funkcija saskaņā ar likuma „Par pašvaldībām”15.panta pirmās daļas 6.punktu – veicināt iedzīvotāju veselīgu dzīves veidu. Minētā zemes vienība, pamatojoties uz 2012.gada 14.decembra Jūrmalas pilsētas zemes komisijas atzinumu (protokols Nr.13-2.3) par valstij piekrītoša zemesgabala izveidošanu, tika iekļauta Rīkojumā Nr. 297 (*Ministru kabineta 2013.gada 31.oktobra rīkojums Nr. 510 „Grozījumi Ministru kabineta 2010.gada 31.maija rīkojumā Nr.297 „Par zemes vienību piederību vai piekritību valstij un nostiprināšanu zemesgrāmatā uz valsts vārda attiecīgās ministrijas vai valsts akciju sabiedrības „ Privatizācijas aģentūra” personā”*), papildinot 11.pielikumu ar 2663 punktu, paredzot, ka uz valsts vārda Finanšu ministrijas personā ir reģistrējama zemes vienība (zemes vienības kadastra apzīmējums 1300 021 8803) - Slimnīcas ielā 4, Jūrmalā, jo uz minētās zemes vienības atradās būves (būvju kadastra apzīmējumi 1300 021 8803 001, 1300 021 8803 002 un 1300 021 8803 003).Ņemot vērā to, ka uz zemes vienības iepriekš esošās būves dabā neeksistē (Jūrmalas pilsētas domes Būvvaldes izziņa Nr.355), un ir dzēstas no Nekustamā īpašuma valsts kadastra informācijas sistēmas, kā arī ievērojot to, ka minētā zemes vienība ir neapbūvēta un nepieciešama Jūrmalas pilsētas pašvaldībai tās funkciju nodrošināšanai, kā arī to, ka valsts akciju sabiedrība „Valsts nekustamie īpašumi” nav uzsākusi darbības īpašumtiesību reģistrēšanai zemesgrāmatā uz valsts vārda, zemes vienība ar kārtas Nr.2663 ir izslēdzama no Rīkojuma Nr. 297 11.pielikuma - Finanšu ministrijas piekritīgo zemes vienību saraksta.Rīkojuma projektā minētās zemes vienības normatīvajos aktos noteiktā kārtībā tiks ierakstītas zemesgrāmatā uz valsts vārda Finanšu ministrijas personā, iesniedzot likuma „Par valsts un pašvaldību zemes īpašuma tiesībām un to nostiprināšanu zemesgrāmatās” 13.panta pirmajā daļā noteiktos dokumentus. Zemes vienību platības norādītas atbilstoši Nekustamā īpašuma valsts kadastra informācijas sistēmā norādītajai informācijai. Veicot zemes vienību kadastrālo uzmērīšanu, zemes vienību platības var tikt precizētas. |
| 3. | Projekta izstrādē iesaistītās institūcijas | Projekta izstrādē ir iesaistīta Finanšu ministrija un valsts akciju sabiedrība „Valsts nekustamie īpašumi”. |
| 4. | Cita informācija | Nav |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Rīkojuma projektā risinātie jautājumi skar tiesību subjektus - fiziskas un juridiskas personas, kuru ēkas atrodas uz valstij piekritīgajām zemes vienībām un kas vēlas izmantot savas normatīvos aktos noteiktās tiesības un realizēt pirmpirkuma tiesības uz valstij piekritīgajām zemes vienībām. |
| 2. | Tiesiskā regulējuma ietekme uz tautsaimniecību un administratīvo slogu | Rīkojuma projekta tiesiskais regulējums tautsaimniecību, kā valsts saimniecības nozari, neietekmē un administratīvo slogu nemaina. |
| 3. | Administratīvo izmaksu monetārs novērtējums | Rīkojuma projekta tiesiskais regulējums administratīvo slogu neietekmē. |
| 4. | Cita informācija | Rīkojuma projekta īstenošanai nav nepieciešami papildus līdzekļi no valsts vai pašvaldību budžeta.  |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Rīkojuma projekts un tā anotācija pēc tā izsludināšanas Valsts sekretāru sanāksmē būs publiski pieejami Ministru kabineta mājas lapā - sadaļā *Tiesību aktu projekti,* un Finanšu ministrijasmājas lapā - sadaļā *Sabiedrības līdzdalība/Tiesību aktu projekti.* |
| 2. | Sabiedrības līdzdalība projekta izstrādē | Rīkojuma projektā risinātie jautājumi neparedz ieviest izmaiņas, kas varētu ietekmēt sabiedrības intereses. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālajā izdevumā „Latvijas Vēstnesis”, tos publicējot elektroniski tīmekļa vietnē www.vestnesis.lv. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Rīkojuma projekta izpildē iesaistīta ir Finanšu ministrija un valsts akciju sabiedrība „Valsts nekustamie īpašumi”. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Saistībā ar rīkojuma projekta izpildi jaunas institūcijas netiek radītas, kā arī neparedz esošu institūciju likvidāciju vai reorganizāciju. Rīkojuma projekta izpildi var nodrošināt esošās institūcijas ietvaros, ar tai pieejamiem cilvēkresursiem. |
| 3. | Cita informācija | Saskaņā ar valsts akciju sabiedrības „Valsts nekustamie īpašumi” un Finanšu ministrijas 2013.gada 18.septembrī noslēgto *Vienošanās par valsts nekustamo īpašumu pārvaldīšanu un savstarpējo sadarbību valsts nekustamo īpašumu pārvaldīšanas politikas izstrādē un īstenošanā Nr. 12-22/136* valsts akciju sabiedrība „Valsts nekustamie īpašumi” apņēmusies nodrošināt nepieciešamo darbību veikšanu, lai nodrošinātu valstij piekrītošo nekustamo īpašumu ierakstīšanu zemesgrāmatā. |

*Anotācijas III. IV, un V. sadaļa –projekts šīs jomas neskar.*

Finanšu ministrs A.Vilks

01.07.2014. 15:01

1797

V.Bružas, 67024927

Vita.Bruzas@vni.lv